236:: Administració pública:: Ciències socials:: Ciutadania i famílies:: Cultura:: Economia:: Justícia i dret:: El blog de les publicacions de la Generalitat:: Llibreria en línia de la Generalitat:: Cercador de publicacions
"...un repàs a la trajectòria artesanal de tres generacions que han fet una gran aportació, no només al pessebrisme sinó també al nostre patrimoni cultural."
Extret del post d'Ismael Porta i Ramon Albornà sobre Germans Castells, art i figures per al pessebre [ + ]
Sise número d'aquesta publicació periòdica íntegrament en anglès que té per objectiu contribuir al debat internacional sobre la gestió pública.
Els processos constituents al món.
Experiències en democràcia deliberativa
Revista trimestral de debat i de reflexió editada pel Centre d'Estudis de Temes Contemporanis amb l'objectiu d'establir un marc per a l'anàlisi i la discussió sociològica i ideològica del món actual, més enllà de problemàtiques més immediates.
Aquest número dedicat als processos constituents al món recull les ponències del cicle organitzat el 2017 pel Centre d'Estudis de Temes Contemporanis (CETC).
Enquesta a la Joventut 2017 (2 volums)
Publicació en dos volums que explora si les trajectòries seguides per les persones joves han tornat a les pautes habituals després de la crisi i quines són les cicatrius que els han quedat.
S'analitzen les transicions educatives, laborals i familiars així com els ingressos i les condicions de vida de la joventut.
El primer volum se centra en les trajectòries de transició a la vida adulta de les persones joves en relació amb els àmbits de l'educació, el treball i l'emancipació.
El segon volum se centra en les experiències juvenils en relació amb diferents àmbits (oci i cultura, participació, salut, llengua i mobilitat) i en les desigualtats dins del col·lectiu jove (per raó de gènere, classe social, immigració i territori).
Enquesta a la joventut de Catalunya 2017
Aquesta publicació és un resum de l'Informe general de l'Enquesta a la joventut de Catalunya 2017, publicada en dos volums a la col·lecció "Estudis".
Se centra, d'una banda, a mostrar quina és la situació actual de la joventut catalana de 15 a 34 anys a partir d'un seguit d'indicadors sobre la majoria d'activitats vitals.
De l'altra, ofereix una anàlisi conjunta de la trajectòria educativa, laboral i d'emancipació que han seguit les persones joves de 28 a 34 anys, i de com el tipus de trajectòria seguida està relacionat amb el benestar o la vulnerabilitat actual de la persona jove.
Estratègies dels municipis en matèria de joventut a Catalunya
Aquesta publicació ofereix una anàlisi de les estratègies que desenvolupen els municipis en l'atenció a joves a partir de les dades de l'Enquesta a municipis i comarques de Catalunya.
També fa una tipologia dels municipis catalans segons la seva capacitat per desenvolupar polítiques de joventut des de la complexitat i la diversitat d'estratègies i sota tres perspectives d'intervenció diferents que tenen en compte diferents concepcions de l'etapa juvenil.
Mela Muter i els artistes polonesos a Catalunya
Mela Muter (1876-1967), polonesa d'orígen i establerta a París des del 1901, va esdevenir una de les pintores més reconegudes durant la primera meitat del segle XX.
L'exposició, sense voluntat d'esdevenir una mostra antològica de l'artista, focalitza en les exposicions i estades dels artistes polonesos, i especialment de Mela Muter, a Barcelona i Girona.
Alhora, es presenta l'itinerari vital de l'artista Mela Muter amb una selecció acurada d'obres, la majoria pintades entre 1906 i 1930, en les quals s'hi fan evidents els temes que la van ocupar i preocupar especialment al llarg de la seva extensa trajectòria artística: la dona, la maternitat, la vellesa, la ceguesa però també els retrats i els paisatges, dos gèneres que per a ella eren molt propers.
Cultura industrial, tècnica i científica núm. 6.
Novembre del 2018: Esport, indústria i modernitat
La revista semestral Eix, editada pel mNACTEC i el seu Sistema Territorial, vol difondre el patrimoni i la cultura científica i tècnica de la societat industrial catalana.
S'hi tracten temes de patrimoni industrial i científic i turisme industrial a Catalunya i el món, i es fa ressò de la tasca dels museus del Sistema.
Presenta un dossier central que tracta en profunditat sobre l'esport, la indústria i la modernitat; un article, entre d'altres, sobre el far de la Banya a l'extrem del dic de Llevant del port de Tarragona; una entrevista a Francesc Cabana sobre el punt de vista de la burgesia sobre la història econòmica dels segles XIX i XX; i una visita al Museu de la Vida dels Miners del Berguedà de la mà del periodista Xavi Rosiñol.
Adreçada al públic general, ofereix el contingut d�una manera planera, moderna i rigorosa, en català amb abstracts en castellà i anglès.
Nova edició del calendari de fires de Catalunya per a l'any 2019, que inclou la previsió de 485 activitats firals, de les quals 58 seran d'àmbit internacional o estatal, i 427 d'àmbit català, comarcal, intercomarcal i local.
Inclou també un capítol dedicat a fires pluriennals sense convocatòria per al 2019 i una relació de membres de la Federació de Fires de Catalunya - FEFIC.
Aquesta informació és consultable també a la pàgina web del Departament d'Empresa i Coneixement, on s'actualitza sistemàticament.
Aquest treball analitza l'impacte de la integració europea a nivell autonòmic explorant com ha transformat l'activitat política a Catalunya.
A partir de l'estudi del contingut europeu de les polítiques del Govern i de l'activitat parlamentària dels partits catalans, tant en l'arena autonòmica com en l'arena estatal, l'objectiu és determinar fins a quin punt Europa introdueix límits a l'acció d'actors i institucions clau del sistema polític, però també sota quines circumstàncies crea oportunitats per a que aconsegueixin els seus propis objectius polítics.
Els resultats demostren que Europa defineix de forma creixent el contingut de les polítiques públiques a Catalunya.
Revista de Llengua i Dret, núm. 70, desembre de 2018
Publicació de referència en el camp del llenguatge administratiu i jurídic, en el del dret lingüístic i en el de la política i la planificació lingüístiques.
A més dels apartats dedicats a legislació, jurisprudència i documentació, i recensions i notícies bibliogràfiques, aquest número inclou articles, entre d'altres matèries, sobre la llengua catalana al Principat després de quaranta anys d'autonomia política, els usos lingüístics a les aules de secundària a Catalunya i el País Valencià, o el futur de les llengües en l'era digital.
Revista Catalana de Dret Públic, núm. 57, desembre 2018
Revista semestral que ofereix un enfocament tèoric general del sistema juridicoadministratiu en totes les seves dimensions: l'autonòmica, l'estatal, l'europea i la internacional.
Aquest número dedica una secció monogràfica als governs locals avui.
També inclou una secció general amb articles, entre altres, sobre les principals novetats en la contractació pública dels ens locals, la hisenda local a Catalunya, i el paper dels partits polítics en les reformes electorals italianes.
Programa de perspectiva i equitat de gènere en l'àmbit penitenciari
Aquest llibre és una iniciativa de la comunitat de pràctica de referents de gènere de centres penitenciaris de Catalunya, en el marc del Programa Compartim; per esdevenir una eina en la introducció de la perspectiva i equitat de gènere en l'actuació del servei públic penitenciari.